«Կոնֆլիկտ» հասկացությունը ծագել է լատիներեն «conflictus» բառից, որը բառացիորեն նշանակում է «բախում, լուրջ տարաձայնություն, վեճ»: Կոնֆիլկտը մարդու և մարդկանց միջև եղած հակասությունների արդյունքում ձևավորված, վարքի դրսևորման ձև է: Կոնֆլիկտները կարող են կատարել ինչպես դրական, այնպես էլ բացասական գործառույթներ: Գոյություն ունեն կոնֆլիկտի երկու տեսակ՝ ներքին կոնֆլիկտ և արտաքին կոնֆլիկտ։ Ներքին կոնֆլիկտը՝ մարդու հոգեկան աշխարհում առաջացած հակասություններն են, որոնք խորանալով մարդուն հանգեցնում են հոգեկան ցնցումների: Արտաքին կոնֆլիկտը, դա մարդու, կամ մարդկանց միջև առաջացած անհամաձայնությունն է՝ կարծիքների, հայացքների, դիրքորոշումների, ուղղվածության, հետաքրքրությունների, գաղափարների, որոնք ժամանակի ընթացքում վերաճում են դառնալով կոնֆլիկտ: